আমলকী (বৈজ্ঞানিক নাম: Phyllanthus emblica) ফাইলান্থাসি পরিবারের ফাইলান্থুস গণের একপ্রকার ভেষজ ফল। সংস্কৃত ভাষায় এর নাম 'আমলক'। ইংরেজি নাম amla বা Amloki, Malacca tree, emblic myrobalan, বা emblic ,myrobalan এরা রোমশ বিহীন বা রোমশ পর্ণমোচী বৃক্ষ। বাংলাদেশে সহ উপ ভারতীয় মহাদেশে বেশি পাওয়া যায়। এই ফলটির গুণ অপরিসীম। এটি অনেক ধরনের উপকার করে শরীরের জন্য প্রায় সাতটির মত, এটিকে "মাদার অফ ফ্রুট" বা "Mother of Fruit" বলে।  থাম্ব|আমলকী   বর্ণনা  থাম্ব|আমলকীর আচার, কলকাতা, পশ্চিমবঙ্গ, ভারত থাম্ব|250px|বাম|আমলকী ফল ও আমলকীর ভিতরের অংশ। আমলকী গাছ ৮ থেকে ১৮ মিটার উচ্চতা বিশিষ্ট হতে পারে, পাতা ঝরা প্রকৃতির। হালকা সবুজ পাতা, যৌগিক পত্রের পত্রক ছোট, ১/২ ইঞ্চি লম্বা হয়। হালকা সবুজ স্ত্রী ও পুরুষফুল একই গাছে ধরে। ফল হালকা সবুজ বা হলুদ ও গোলাকৃতি ব্যাস ১/২ ইঞ্চির কম বেশি হয়। কাঠ অনুজ্জ্বল লাল বা বাদামি লাল। বাংলাদেশের প্রায় সব অঞ্চলে ই দেখা যায়। গাছ ৪/৫ বছর বয়সে ফল দেয়। আগস্ট - নভেম্বর পর্যন্ত ফল পাওয়া যায়। বীজ দিয়ে আমলকীর বংশবিস্তার হয়। বর্ষাকালে চারা লাগানোর উপযুক্ত সময়।   বিস্তার  আমলকী গাছ প্রায় সারাদেশে দেখা যেতে পারে। এটি প্রধানত বাংলাদেশ, শ্রীলংকা, থাইল্যান্ড, ভারত, পাকিস্তান, সিরিয়া ইত্যাদি দেশে চাষ করা হয়। প্রাকৃতিক পরিবেশে অনেক স্থানেই এই গাছগুলি জন্মাতে দেখা যেতে পারে। পার্ক, উদ্যান, বাগান, প্রাকৃতিক অরণ্য ইত্যাদি স্থানে এই গাছগুলি চারা দেওয়া হয়। ফলে পার্ক, উদ্যান, বাগান গুলোতেও আমলকী গাছ পার্কের শোভা বৃদ্ধিতে দেখা যায়।   চিকিৎসা-গবেষণা  আমলকী নিয়ে প্রাথমিক গবেষণা সম্পন্ন হয়েছে। এতে দেখা গেছে যে, এটি ভাইরাস ও ব্যাকটেরিয়া ধ্বংস করতে পারে।  প্রাথমিক প্রমাণ পাওয়া গেছে যে, রিউমেটয়েড আর্থ্রাইটিস এবং অস্টিওপোরোসিস রোগে আমলকির রস কিছু কাজ করে। কয়েক ধরনের ক্যান্সারের বিরুদ্ধেও এর কার্যকারিতার প্রমাণ পাওয়া গেছে।  প্যানক্রিয়াটাইটিস রোগেও আমলকি কার্যকর বলে ইঁদুরের উপর চালিত গবেষণায় প্রমাণ মিলেছে। প্যানক্রিয়াটাইটিস রোগের পরে ক্ষতিগ্রস্ত প্যানক্রিয়াস (অগ্ন্যাশয়) -এর ক্ষত সারাতে আমলকী কার্যকর।  আমলকীর ফল, পাতা ও ছাল থেকে তৈরি পরীক্ষামূলক ওষুধে কিছু রোগ নিরাময়ের প্রমাণ পাওয়া গেছে যেমন- ডায়াবেটিস, ক্যান্সার, প্রদাহ এবং কিডনি-রোগ।  আমলকি মানুষের রক্তের কোলেস্টেরল-মাত্রা হ্রাস করতে পারে বলে প্রমাণ রয়েছে   ডায়াবেটিক ইঁদুরের উপর চালানো এক গবেষণায় দেখা গেছে, আমলকির রস রক্তের চিনির মাত্রা কমাতে পারে এবং লিভারের কর্মক্ষমতা পুনরোদ্ধারে সাহায্য করতে পারে।  আমলকীতে প্রচুর ভিটামিন-সি বা এস্করবিক এসিড থাকে (৪৪৫ মিগ্রা/১০০ গ্রাম) । তা সত্ত্বেও আরো অন্যান্য উপাদান নিয়ে মতভেদ আছে এবং আমলকির 'এন্টি-অক্সিডেন্ট'রূপে কার্যকারিতার পেছনে মূল ভূমিকা ভিটামিন-সি এর নয়, বরং 'এলাজিটানিন' নামক পদার্থসমূহের বলে মনে করা হয়। Dharmananda S. Emblic Myrobalans: Amla, Institute of Traditional Medicine  যেমন এমব্লিকানিন-এ (৩৭%), এমব্লিকানিন-বি (৩৩%), পানিগ্লুকোনিন (১২%) এবং পেডাংকুলাগিন (১৪%). এতে আরো আছে পানিক্যাফোলিন, ফিলানেমব্লিনিন-এ, বি, সি, ডি, ই এবং এফ।  এই ফলে অন্যান্য 'পলিফেনল'ও থাকে। যেমন- ফ্ল্যাভোনয়েড, কেমফেরল, এলাজিক এসিড ও গ্যালিক এসিড।    ব্যবহার  থাম্ব|কাঁচা আমলকী আমলকীর ভেষজ গুণ রয়েছে অনেক। ফল ও পাতা দুটিই ওষুধরূপে ব্যবহার করা হয়। আমলকীতে প্রচুর ভিটামিন সি থাকে। পুষ্টি বিজ্ঞানীদের মতে, আমলকীতে পেয়ারা ও কাগজি লেবুর চেয়ে ৩ গুণ ও ১০ গুণ বেশি ভিটামিন ‘সি’ রয়েছে। আমলকীতে কমলার চেয়ে ১৫ থেকে ২০ গুণ বেশি, আপেলের চেয়ে ১২০ গুণ বেশি, আমের চেয়ে ২৪ গুণ এবং কলার চেয়ে ৬০ গুণ বেশি ভিটামিন ‘সি’ রয়েছে। একজন বয়স্ক লোকের প্রতিদিন ৩০ মিলিগ্রাম ভিটামিন ‘সি’ দরকার। দিনে দুটো আমলকী খেলে এ পরিমাণ ভিটামিন ‘সি’ পাওয়া যায়। আমলকী খেলে মুখে রুচি বাড়ে।আমলকির গুণাগুণ, জাগো নিউজ টুয়েন্টি ফোর ডটকম, ২০ জানুয়ারি ২০১৬ স্কার্ভি বা দন্তরোগ সারাতে টাটকা আমলকী ফলের জুড়ি নেই। এছাড়া পেটের পীড়া, সর্দি, কাশি ও রক্তহীনতার জন্যও খুবই উপকারী।  লিভার ও জন্ডিস রোগে উপকারী বলে আমলকী ফলটি বিবেচিত। আমলকী, হরিতকী ও বহেড়াকে একত্রে ত্রিফলা বলা হয়। আয়ুর্বেদিক ওষুধ হিসেবে ত্রিফলা স্বাস্থ্যের জন্য বহুমাত্রিক উপকারী। এ তিনটি শুকনো ফল একত্রে রাতে ভিজিয়ে রেখে সকালবেলা ছেঁকে খালি পেটে শরবত হিসেবে খেলে পেটের অসুখ ভালো হয়। বিভিন্ন ধরনের তেল তৈরিতে আমলকী ব্যবহার হয়। কাঁচা বা শুকনো আমলকী বেটে একটু মাখন মিশিয়ে মাথায় লাগালে খুব তাড়াতাড়ি ঘুম আসে। কাঁচা আমলকী বেটে রস প্রতিদিন চুলে লাগিয়ে দুতিন ঘণ্টা রেখে দিতে হবে। এভাবে একমাস মাখলে চুলের গোড়া শক্ত, চুল উঠা এবং তাড়াতড়ি চুল পাকা বন্ধ হবে।   ঔষধি গুণ   আমলকী কেন্দ্রীয় স্নায়ুতন্ত্রের উপর কাজ করে।  বমি বন্ধে কাজ করে।  দীর্ঘমেয়াদি কাশি সর্দি হতে উপকার পাওয়ার জন্য আমলকীর নির্যাস উপকারী।  এটি হৃদযন্ত্র ও মস্তিষ্কের শক্তিবর্ধক।  এটি দাঁত,চুল ও ত্বক ভাল রাখে।  এটি খাওয়ার রুচি বাড়ায়।  কোষ্ঠকাঠিন্য, মাথাব্যথা, অম্ল,রক্তশূন্যতা, বমিভাব দূর করতে সাহায্য করে।  বহুমূত্র রোগে এটি উপকারী।  চোখ উঠলে কাঁচা আমলকীর রস দিনে ২ ফোটা করে দুই বার দিলে ভাল আরাম পাওয়া যায়।  চুল ওঠা দূর করতে আমলকী বেশ উপকারী।আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ৮৬-৮৭  চুলের খুসকির সমস্যা দূর করে।  ক্যান্সার নিয়ন্ত্রণে   আমলকীর মধ্যে রয়েছে অ্যান্টিঅক্সিডেন্ট ও ক্যান্সার প্রতিরোধী গুণ। গবেষণায় বলা হয়, আমলকী ক্যান্সারের কোষ বৃদ্ধিতে বাধা দেয়।  প্রতিদিন সকালে আমলকীর জুস খাওয়া পেপটিক আলসার প্রতিরোধে কাজ করে।  আমলকী শরীরের বিষাক্ত পদার্থ বের করতে সাহায্য করে এবং ওজন কমায়।  উচ্চ রক্তচাপ নিয়ন্ত্রণে আমলকী খুব দ্রুত কাজ করে। আমলকীর গুঁড়ো মধু দিয়ে প্রতিদিন খেলে ভালো ফলাফল পাওয়া যায়।আমলকি খাওয়ার ১০টি উপকারিতা, বাংলাদেশ প্রতিদিন, ২৮ সেপ্টেম্বর ২০১৭    স্থানীয় নাম    সংস্কৃত ভাষায় amalika (अमलिक)  মৈথিলী ভাষায় Dhatric (𑒡𑒰𑒞𑓂𑒩𑒱𑒏/धात्रिक)  হিন্দী ভাষায় āmlā (आमला)  গুজরাটী ভাষায় āmla (આમળાં)  উর্দূ ভাষায় aavnlaa (awla)  মারাঠী ভাষায় āvaḷā (आवळा)  গারো ভাষায় ambare (अमबरे)  কন্ংকনী ভাষায় āvāḷo (आवाळो)  মিজো ভাষায় sunhlu  নেপালী ভাষায় amalā (अमला)  বাংলা ভাষায় amloki (আমলকী)  ছিলটি ভাষায় Ewla  উড়িয়া ভাষায় anlaa (ଅଁଳା)  চট্রগ্রামের ভাষায় "অলতি"  পাঞ্জাবী ভাষায় Aula (ਔਲਾ)  মালায়ালম ভাষায়nellikka (നെല്ലിക്ക)  মণিপুরী ভাষায় heikru  আরবী ভাষায় halïlaj or ihlïlaj (اهليلج هليلج)  খাসি ভাষায় sohmylleng  তেলুগু ভাষায়  rasi usiri ( రాశి ఉసిరి కాయ)  তামিল এবং কানাড়া ভাষায় nellikkaai or nellikaayi  থাই ভাষায় ma kham pom (มะขามป้อม)  চীনা ভাষায় anmole (庵摩勒)   চিত্রশালা    তথ্যসূত্র    আরও পড়ুন  ১.  Contains a detailed monograph on Emblica officinalis (Amla; Amloki) as well as a discussion of health benefits.  ২.   ৩.  Contains a detailed monograph on Phyllanthus emblica (Amla; Amloki) as well as a discussion of health benefits and usage in clinical practice. Available online at https://web.archive.org/web/20101013033603/http://www.toddcaldecott.com/index.php/herbs/learning-herbs/397-amalaki  বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:ঔষধি উদ্ভিদ বিষয়শ্রেণী:ভারতের উদ্ভিদ বিষয়শ্রেণী:শ্রীলঙ্কার উদ্ভিদ বিষয়শ্রেণী:মিয়ানমারের উদ্ভিদ বিষয়শ্রেণী:মালয়েশিয়ার উদ্ভিদ বিষয়শ্রেণী:চীনের উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:বেরি বিষয়শ্রেণী:ভারতীয় মসলা বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:আয়ুর্বেদে ব্যবহৃত উদ্ভিদ বিষয়শ্রেণী:মসলা বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা